ร่วมวางแนวทางแก้ไข เน้นบรรเทาอุทกภัย กักเก็บน้ำไว้ใช้ในฤดูแล้งให้ได้มากที่สุด
นายเฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ กล่าวหลังลงพื้นที่ติดตามสถานการณ์และการบริหารจัดการน้ำโครงการอ่างเก็บน้ำพรุพลีควาย อำเภอนาหม่อม จังหวัดสงขลา ว่าจังหวัดสงขลาเป็นจังหวัดที่มีพื้นที่ขนาดใหญ่ มีพี่น้องประชาชนทำการเกษตรครบถ้วนและยังมีปัญหาในด้านต่างๆ ที่ต้องร่วมด้วยช่วยกันปรับปรุงพัฒนา ในนามของกระทรวงเกษตรและสหกรณ์ ปัญหาหนึ่งที่สำคัญของสงขลาคือ ปัญหาอุทกภัย อำเภอเมืองหาดใหญ่ ทั้งนี้ จึงเร่งรัดกำกับการดำเนินงานให้มีความรุดหน้ามากที่สุด เพื่อป้องกันความเสียหายอันเกิดจากอุทกภัยและที่สำคัญต้องมีการกักเก็บน้ำไว้ใช้ในช่วงฤดูแล้งหลังจากปัญหาอุทกภัยจากไปนายประพิศ จันทร์มา อธิบดีกรมชลประทาน เปิดเผยว่า โครงการอ่างเก็บน้ำพรุพลีควาย จัดขึ้นเพื่อเป็นแหล่งน้ำต้นทุน สำหรับอุปโภค-บริโภค ราษฎรประมาณ 750 ครัวเรือน และช่วยเหลือพื้นที่เกษตรกรรม ประมาณ 500 ไร่ พร้อมบรรเทาอุทกภัยบริเวณอำเภอนาหม่อมและพื้นที่ใกล้เคียง รวมถึงเป็นสถานที่ท่องเที่ยว ทั้งนี้ เพื่อให้การพัฒนาแหล่งน้ำตรงกับความต้องการของพี่น้องประชาชนอย่างแท้จริง กรมชลประทานได้รวบรวมความต้องการจากผู้นำท้องถิ่น เพื่อพัฒนาพื้นที่ โดยมีแผนปรับปรุงอ่างเก็บน้ำพรุพลีควาย 5 ด้านรวมถึงยังมีแนวทางการแก้ไขปัญหาน้ำท่วมในพื้นที่เทศบาลจะนะ อำเภอจะนะ โดยมีแผนบรรเทาปัญหาน้ำท่วมและน้ำแล้ง